Αμάντα

Το Αμάντα (Amanda) είναι θηλυκό λατινικό όνομα, ένα γερουνδιακό επίθετο που σημαίνει, κατά γράμμα, «αυτή που πρέπει να αγαπιέται». Κατ' επέκταση μπορεί να μεταφρασθεί ως «αξιαγάπητη» και «πολυαγαπημένη από όλους». Υποκοριστικές μορφές του είναι τα ονόματα Μάντυ, Μάντα και Έιμυ (Amy). Είναι συνηθισμένο σε χώρες όπου ομιλούνται γερμανικές και λατινογενείς γλώσσες. Αναλύοντας την ετυμολόγηση του ονόματος, το «Αμάντα» προέρχεται από το θέμα του ρήματος amare συν τη γερουνδιακή κατάληξη -nda. Στην περίπτωση αυτή, το γερουνδιακό επίθετο εκφράζει τάξη, όπως και σε άλλα ονόματα, ιδίως θηλυκά, που γεννήθηκαν από τέτοια επίθετα, όπως το «Μιράντα». Το όνομα Αμάντα εμφανίζεται πού και πού στην ύστερη αρχαιότητα. Αναφέρεται για παράδειγμα ως το όνομα της συζύγου του Ρωμαίου «πρώην επαρχιακού κυβερνήτη Άπερ, η οποία φρόντισε τα κτήματά του και ανάθρεψε τα παιδιά τους μετά την ημέρα που εκείνος έγινε μοναχός: "curat illa saeculi curas, ne tu cures» [Paul. Nol. Epist. 44.4].Στην Αγγλία το όνομα εμφανίζεται για πρώτη φορά το 1212 σε καταγραφή γεννήσεως στο Ουόρικσιρ. Πέντε αιώνες αργότερα το όνομα διαδόθηκε εξαιτίας της χρήσεώς του από ποιητές και θεατρικούς συγγραφείς. Στις ΗΠΑ το όνομα κατέστη βαθμιαία συνηθέστερο από τη δεκαετία του 1930 μέχρι τη δεκαετία του 1960, όταν ήταν ανάμεσα στα 200 συνηθέστερα ονόματα που δίνονταν στα βρέφη. Ιδίως όμως από το 1976 έως το 1995 το «Αμάντα» ήταν ένα από τα δέκα δημοφιλέστερα ονόματα που δίνονταν σε κοριτσάκια στις ΗΠΑ. Το 2009 είχε πέσει στην 166η θέση. Αργότερα η δημοφιλία του απλώθηκε σε άλλες χώρες, π.χ. ήταν ανάμεσα στα δέκα συνηθέστερα ονόματα στα κοριτσάκια που γεννήθηκαν στο Πουέρτο Ρίκο το 2009 και το εικοστό πιο συνηθισμένο το ίδιο έτος στη Σουηδία.

 Το όνομα Αμάντα έφεραν ή φέρουν αρκετές αξιοσημείωτες γυναίκες, όπως οι εξής (με ελληνική αλφαβητική σειρά): Αμάντα Άμπινγκτον (γενν. ως Αμάντα Τζέιν Σμιθ το 1974), Αγγλίδα ηθοποιός Αμάντα Γεωργιάδη (γενν. 1997), Ελληνονορβηγίδα τραγουδίστρια, γνωστή με το καλλιτεχνικό ψευδώνυμο «Αμάντα Τένφγιορντ» Αμάντα Γκόρμαν (γενν. 1998), Αμερικανίδα ποιήτρια και ακτιβίστρια Αμάντα Γουέιρ (γενν. 1986), Αμερικανίδα κολυμβήτρια Αμάντα Κέρνελ (γενν. 1986), Σουηδή σκηνοθέτιδα και σεναριογράφος Αμάντα Κέρφστεντ (1835-1920), Σουηδή συγγραφέας Αμάντα Κέσελ (γενν. 1991), Αμερικανίδα παίκτρια του χόκεϊ επί πάγου, ολυμπιονίκης Αμάντα Κέτζερ (γενν. 1971), Νοτιοαφρικανή τενίστρια Αμάντα Κριου (γενν. 1986), Καναδή ηθοποιός Αμάντα Ληρ (γενν. 1939), Γαλλίδα τραγουδίστρια, στιχουργός, τηλεπαρουσιάστρια, ηθοποιός και μοντέλο Αμάντα Λιντ (γενν. 1980), Σουηδή υπουργός Αμάντα Μίλινγκ (γενν. 1975), Βρετανή υπουργός Αμάντα Μιχαλοπούλου (γενν. 1966), Ελληνίδα συγγραφέας Αμάντα Μπάινς (γενν. 1986), Αμερικανίδα ηθοποιός και σχεδιάστρια μόδας Αμάντα Μπηρντ (γενν. 1981), Αμερικανίδα κολυμβήτρια, ολυμπιονίκης Αμάντα Μπηρς (γενν. 1958), Αμερικανίδα σκηνοθέτιδα και ηθοποιός Αμάντα Μπόρντεν (γενν. 1977), Αμερικανίδα γυμνάστρια Αμάντα Νούνες (γενν. 1988), Βραζιλιανή επαγγελματίας στις πολεμικές τέχνες Αμάντα Ντόνοχοου (γενν. 1962), Αγγλίδα ηθοποιός Αμάντα Πάλμερ (γενν. 1976), Αμερικανίδα τραγουδίστρια και μουσικός Αμάντα Πητ (γενν. 1972), Αμερικανίδα ηθοποιός Αμάντα Πίτερσον (1971-2015), Αμερικανίδα ηθοποιός Αμάντα Πλάμερ (γενν. 1957), Αμερικανίδα ηθοποιός, μοναχοπαίδι του Κρίστοφερ Πλάμερ Αμάντα Σάιφρεντ (γενν. 1985), Αμερικανίδα ηθοποιός, τραγουδίστρια και στιχουργός Αμάντα Σέτον (γενν. 1985), Αμερικανίδα ηθοποιός Αμάντα Σουλ (γενν. 1978), Αμερικανίδα ηθοποιός και χορεύτρια Αμάντα Τάπινγκ (γενν. 1965), Βρετανοκαναδή σκηνοθέτιδα και ηθοποιός Αμάντα Χόλντεν (γενν. 1971), Αγγλίδα ηθοποιός Αμάντα το κορίτσι της γης, μυθιστόρημα (1971) του Τομ Ρόμπινς Amanda, μυθιστόρημα (1984) της Κάντις Ράνσομ Αμάντα Γκρέυσον, η μητέρα του Μίστερ Σποκ στην τηλεοπτική σειρά Σταρ Τρεκ Αμάντα Κάρινγκτον, πρόσωπο στην τηλεοπτική σειρά Δυναστεία Αμάντα Κρούγκερ, η μητέρα του Φρέντυ Κρούγκερ στον Εφιάλτη στον δρόμο με τις λεύκες Αμάντα Τάνεν, πρόσωπο στην τηλεοπτική σειρά Ugly Betty Αμάντα, μία από τους αθάνατους στην τηλεοπτική σειρά Highlander Ο αστεροειδής 725 Αμάντα, που ανακαλύφθηκε το 1911